CELEX: C2007/199/38
Language: lt
Date: 2007-08-25 00:00:00
Title: Byla C-314/07 2007 m. liepos 6 d. pareikštas ieškinys byloje Europos Bendrijų Komisija prieš Portugalijos Respubliką

25.8.2007   
            
            
               LT
            
            
               Europos Sąjungos oficialusis leidinys
            
            
               C 199/24
            
         2007 m. liepos 6 d. pareikštas ieškinys byloje Europos Bendrijų Komisija prieš Portugalijos Respubliką
   
   (Byla C-314/07)
   (2007/C 199/38)
   Proceso kalba: portugalų
   Šalys
   
      Ieškovė: Europos Bendrijų Komisija, atstovaujama G. Rozet ir P. Costa de Oliveira
   
      Atsakovė: Portugalijos Respublika
   Ieškovės reikalavimai
   
               —
            
            
               Pripažinti, kad nustačiusi, jog Azorų autonominiame regione rengiamuose viešuosiuose konkursuose mokytojų vietoms užimti pirmenybė suteikiama asmenims, numatytiems Konkurso reglamento, patvirtinto 2003 m. birželio 9 d. regiono įstatyminiu dekretu Nr. 27/2003/A, 25 straipsnio 7 dalies a punkte, Portugalijos Respublika neįvykdė įsipareigojimų pagal EB 39 straipsnį ir 1968 m. spalio 15 d. Tarybos reglamento (EEB) Nr. 1612/68 (1) dėl laisvo darbuotojų judėjimo Bendrijoje 3 straipsnio 1 dalį.
            
         
               —
            
            
               Priteisti iš Portugalijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   2003 m. birželio 9 d. regiono įstatyminio dekreto Nr. 27/2003/A 25 straipsnio 7 dalies a punkte nurodyti pirmenybės kriterijai, nustatant pretendentų į mokytojų vietas Azorų autonominio regiono mokymo įstaigose arba pedagoginėse zonose paskyrimo ne mažiau nei trejiems metams sąlygas, diskriminuoja dėl pilietybės ir prieštarauja Bendrijos nuostatoms dėl laisvo darbuotojų judėjimo, nors jie taikomi ir kitose vietovėse gyvenantiems Portugalijos piliečiams. Diskriminacija kyla ne vien dėl akivaizdžiai nevienodo požiūrio dėl pilietybės, bet ir dėl kitų priemonių, kurios taikydamos kitus atskyrimo kriterijus, faktiškai sukelia tokį pat rezultatą.
   Komija teigia, kad Portugalijos valdžios institucijų argumentas, jog dalyvio ryšys su Azorų autonominiu regionu gali įrodyti jo siekį pasilikti šiame regione, negali būti laikomas objektyvia aplinkybe, pateisinančia aptariamų viešųjų konkursų dalyviams taikomus apribojimus.
   
      (1)  OL L 257, p. 2.